Rodensia

**Rodensia** ― serapan dari nama saintifik dalam  ― merupakan satu order mamalia yang bercirikan dua batang gigi kacip yang sentiasa memanjang di rahang atas dan bawah, tetapi sentiasa dirapikan dengan menggerogot.

Kesemua 40% spesies mamalia ialah rodensia yang banyak terdapat di semua benua kecuali Antartika. Antara rodensia yang terkenal termasuklah tikus, tupai, landak dan tikus belanda. Rodensia mempunyai gigi kacip tajam yang digunakan untuk menggerogot kayu, menyiat makanan, dan menggigit pemangsa. Kebanyakan rodensia memakan benih atau tumbuhan. Sesetengah spesies rodensia digeruni sebagai haiwan perosak yang mencuri makan benih yang disimpan orang ataupun menyebar wabak penyakit.

Istilah rodensia berasal dari bahasa Latin, iaitu *rodens* yang bermaksud "penggerogot" (dari kata kerja *rodere*, "menggerogot").

## Saiz dan taburan order
Dari segi jumlah spesies (tetapi tidak semestinya dari segi jumlah organisme (populasi) atau biojisim), rodensia merupakan order mamalia yang terbesar. Terdapat sekitar 2,277 spesies rodensia  dengan lebih 40 peratus spesies mamalia yang tergolong dalam order ini. Pencapaian rodensia ini mungkin disebabkan saiznya yang kecil, kitaran pembiakan yang singkat, serta kebolehan menggerogot dan memakan pelbagai jenis makanan.

Rodensia ditemui dengan bilangan yang besar di semua benua kecuali Antartika, kebanyakan pulau, dan di semua jenis habitat kecuali lautan. Rodensia merupakan order mamalia beruri selain kelawar (Chiroptera) dan anjing laut yang tiba di Australia tanpa dibawa masuk oleh manusia.

## Sifat

Kebanyakan rodensia bersaiz kecil; misalnya, tikus pigmi Afrika yang matang boleh menjadi sekecil  panjangnya dan  beratnya. Berbeza pula dengan kapibara yang boleh mencapai berat , manakala rodensia terbesar yang dikenali, iaitu *[[Josephoartigasia monesi]]* yang pupus, dianggarkan beratnya sekitar , ataupun tidak lebih  atau .

Rodensia mempunyai dua gigi kacip di rahang atas dan bawah. Gigi kacip ini tumbuh tanpa henti, oleh itu hendaklah dirapikan dengan menggerogot; maka inilah asal-usul istilah rodensia dari bahasa Latin iaitu *rodere* (menggerogot). Gigi ini digunakan untuk memotong kayu, menggigit kulit buah-buahan, atau sebagai pertahanan. Giginya mempunyai enamel di luarannya dan dentin yang terdedah di dalamnya, jadi rodensia mengasah gigi sendiri ketika menggerogot. Rodensia tiada gigi taring, tetapi ada ruang di antara gigi kacip dan geraham kecil. Hampir kesemua rodensia memakan tumbuhan, khususnya benih, tetapi ada sebilangan kecil jenisnya yang makan serangga atau ikan.

Rodensia penting dalam sebilangan besar ekosistem di dunia, kerana ia membiak begitu kerap, serta berperanan sebagai punca makanan untuk pemangsa, mekanisme sebaran benih, dan juga vektor penyakit. Manusia menggunakan rodensia sebagai sumber bulu, sebagai haiwan belaan, sebagai bahan ujian, sebagai sumber makanan, ataupun untuk mengesan periuk api.

Order haiwan bukan rodensia seperti Chiroptera (kelawar), Scandentia (tupai akar), Soricomorpha (cencurut dan tikus mondok), Lagomorpha (arnab dan pika) dan Mustelidae (jelu dan mink) disalah anggap sebagai rodensia.

## Evolusi

Rekod fosil mamalia seakan rodensia bermula sebaik sahaja selepas kepupusan dinosaur bukan unggas sekitar 65 juta tahun lalu, seawal-awal epok Paleosen. Namun demikian, ada data jam molekul tertentu yang membayangkan bahawa rodensia moden (ahli-ahli order Rodentia) sudah wujud pada akhir usia Kapur, sungguhpun anggaran pencapahan molekul yang lain sejajar dengan rekod fosil. Pada akhir epok Eosen, saudara-mara kepada *[[beaver]]*, tikus tidur, tupai, dan kelompok-kelompok lain muncul dalam rekod fosil. Mereka berasal di Laurasia, iaitu superbenua yang sudah berpecah menjadi Amerika Utara, Eropah dan Asia. Sesetengah spesies mendirikan koloni di Afrika untuk mewariskan makhluk histrikognat yang terawal. Dari Afrika, hystricognat ini merakit ke Amerika Selatan, sebuah benua yang terpisah pada epok Oligosen dan Miosen. Menjelang epok Miosen, Afrika bertembung dengan Asia, supaya rodensia seperti landak boleh merebak ke Eurasia. Ketika Pliosen, fosil rodensia menjelma di Australia. Walaupun marsupial merupakan mamalia utama di Australia, namun rodensia kini membentuk sekitar 25% spesies mamalia di benua itu. Sementara itu, benua-benua Amerika menjadi tersambung supaya sesetengah rodensia boleh bersebar ke wilayah baru; Sigmodontinae melanda ke arah selatan manakala kaviomorfa menghala ke utara. 

;Contoh Rodensia Prasejarah
:*[[Castoroides]]*, *beaver* gergasi
:*[[Ceratogaulus]]*, rodensia penggali bertanduk
:*[[Spelaeomys]]*, tikus gergasi di Flores
:Hutia gergasi, sekelompok rodensia yang pernah hidup di Hindia Barat
:*[[Ischyromys]]*, rodensia primitif seakan tupai
:*[[Leithia]]*, tikus tidur gergasi
:*[[Neochoerus pinckneyi]]*, kapibara besar dari Amerika Utara yang beratnya 
:*[[Josephoartigasia monesi]]*, rodensia terbesar setakat ini, yang beratnya sekitar 
:*[[Phoberomys pattersoni]]*, rodensia kedua terbesar setakat ini, yang beratnya sekitar 
:*[[Telicomys]]*, rodensia gergasi dari Amerika Selatan

## Pengelasan

### Pengelasan piawai
Rodensia menganggotai klad-klad Glires (bersama lagomorfa), Euarchontoglires (bersama lagomorfa, primat, tupai akar dan kubung), dan Boreoeutheria (bersama kebanyakan mamalia beruri yang lain). Order Rodentia boleh dibahagikan lagi kepada suborder, infraorder, superkeluarga dan keluarga.

Skema pengelasan:

**Order Rodentia**
* Suborder Anomaluromorpha
*::* Keluarga Anomaluridae: tupai ekor berduri
*::* Keluarga Pedetidae: *springhare*
* Suborder Castorimorpha
*:* Superkeluarga Castoroidea
*:** Keluarga Castoridae: *beaver*
*:* Superkeluarga Geomyoidea
*:** Keluarga Geomyidae: gofer kantung (gofer sebenar)
*:** Keluarga Heteromyidae: tikus kanggaru
* Suborder Hystricomorpha
*::* *incertae sedis* Diatomyidae: tikus batu Laos
** Infraorder Ctenodactylomorphi
**:* Keluarga Ctenodactylidae: gundi
** Infraorder Hystricognathi
**:* Keluarga Bathyergidae: wiruk ekor pendek Afrika
**:* Keluarga Hystricidae: landak Dunia Lama
**:* Keluarga Petromuridae: tikus *dassie*
**:* Keluarga Thryonomyidae: tikus rotan
*** Parvorder Caviomorpha
**** Keluarga †Heptaxodontidae: hutia gergasi
**** Keluarga Abrocomidae: tikus cincila
**** Keluarga Capromyidae: hutia
**** Keluarga Caviidae: tikus belanda, kapibara dsb.
**** Keluarga Chinchillidae: cincila dan ''viscacha''
**** Keluarga Ctenomyidae: *tuco-tuco*
**** Keluarga Dasyproctidae: *agouti*
**** Keluarga Cuniculidae: *paca*
**** Keluarga Dinomyidae: *pacarana*
**** Keluarga Echimyidae: tikus berduri
**** Keluarga Erethizontidae: landak Dunia Baru
**** Keluarga Myocastoridae: *koypu*
**** Keluarga Octodontidae: oktodon
* Suborder Myomorpha
*:* Superkeluarga Dipodoidea
*:** Keluarga Dipodidae: yarbuk dan tikus pelompat
*:* Superkeluarga Muroidea
*:** Keluarga Calomyscidae: hamster seakan tikus
*:** Keluarga Cricetidae: hamster, tikus Dunia Baru, vol
*:** Keluarga Muridae: tikus sebenar, gerbil, tikus berduri, tikus berjambul
*:** Keluarga Nesomyidae: tikus memanjat, tikus batu, tikus berekor putih, tikus Malagasy
*:** Keluarga Platacanthomyidae: tikus tidur berduri
*:** Keluarga Spalacidae: wiruk ekor pendek, tikus buluh, dan zokor
* Suborder Sciuromorpha
*::* Keluarga Aplodontiidae: *beaver* gunung
*::* Keluarga Gliridae (also Myoxidae, Muscardinidae): tikus tidur
*::* Keluarga Sciuridae: tupai, termasuk tupai belang, anjing prairie, dan marmot

## Rujukan

## Bacaan lanjut

## Pautan luar
* Rodent Photos